ประกาศกรมการค้าต่างประเทศประกาศกรมการค้าต่างประเทศเรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่นไต้หวัน และสาธารณรัฐเกาหลีต่อไปพ.ศ. ๒๕๕๗[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนขอบเขตสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลี พ.ศ. ๒๕๕๓ ลงวันที่๒ สิงหาคม ๒๕๕๓ ให้ยกเลิกบัญชีแนบท้ายประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๒ ลงวันที่ ๔ มีนาคม ๒๕๕๒และให้ใช้บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนขอบเขตสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลี พ.ศ. ๒๕๕๓ ลงวันที่๒ สิงหาคม ๒๕๕๓ แทนและให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕๗๒๒๐.๒๐ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีตามบัญชีท้ายประกาศในอัตราตามข้อ ๓ของประกาศคณะกรรมการพิจารณาการทุ่มตลาดและการอุดหนุน เรื่อง ผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรปไต้หวันและสาธารณรัฐเกาหลี พ.ศ. ๒๕๕๒ ลงวันที่ ๑๗ มีนาคม ๒๕๕๒ต่อไปอีกจนกว่าจะครบระยะเวลา ๕ ปี นับแต่วันที่ประกาศดังกล่าวมีผลบังคับใช้ นั้นเนื่องจากบริษัท ไทยน๊อคซ์ สแตนเลส จำกัด (มหาชน)ซึ่งปัจจุบันเปลี่ยนเป็นบริษัท โพสโค - ไทยน๊อคซ์ (ประเทศไทย) จำกัดซึ่งเป็นอุตสาหกรรมภายในผู้ผลิตเหล็กกล้าไร้สนิมรีดเย็นชนิดม้วน แผ่น และแผ่นแถบได้ยื่นคำขอภายในระยะเวลาอันสมควรก่อนครบกำหนดระยะเวลาการใช้มาตรการตอบโต้การทุ่มตลาดจะสิ้นสุดลงโดยขอให้คณะกรรมการพิจารณาการทุ่มตลาดและการอุดหนุนพิจารณาว่าการยุติการเรียกเก็บอากรตอบโต้การทุ่มตลาดจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกตามมาตรา๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งคณะกรรมการฯ ได้พิจารณามีมติในการประชุมครั้งที่ ๒/๒๕๕๗ เมื่อวันที่๑๐ มีนาคม ๒๕๕๗ โดยวินิจฉัยว่าคำขอมีมูลและหลักฐานเพียงพอเชื่อได้ว่าหากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกจึงให้เปิดการทบทวนตามกระบวนการให้สอดคล้องกับหลักปฏิบัติขององค์การการค้าโลกโดยให้เรียกเก็บอากรตอบโต้การทุ่มตลาดต่อไปอีกเป็นระยะเวลา ๑ ปีอาศัยอำนาจตามความในมาตรา ๓๙ มาตรา ๕๗ และมาตรา ๖๐แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กรมการค้าต่างประเทศจึงประกาศให้ทราบว่าจะเริ่มดำเนินการกระบวนการพิจารณาทบทวนดังกล่าวตั้งแต่วันที่ประกาศนี้ประกาศในราชกิจจานุเบกษาเป็นต้นไปหากผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าวให้ยื่นคำขอต่อสำนักปกป้องและตอบโต้ทางการค้า กรมการค้าต่างประเทศ เลขที่ ๔๔/๑๐๐ถนนนนทบุรี ๑ อำเภอเมือง จังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐๒๕๔๗ ๔๗๓๘ หมายเลขโทรสาร ๐ ๒๕๔๗ ๔๗๔๑ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศณ วันที่ ๑๑ มีนาคม พ.ศ. ๒๕๕๗สุรศักดิ์เรียงเครืออธิบดีกรมการค้าต่างประเทศปริยานุช/ผู้จัดทำ๒๕ มีนาคม ๒๕๕๗กฤษดายุทธ/ผู้ตรวจ๒๕ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๙ ง/หน้า ๒๔/๑๘ มีนาคม ๒๕๕๗